**Osalemine EL partnerlustes ja bilateraalses koostöös. 2015. a.**

* **BONUS programm**

Läänemere ühine teadus- ja arendustegevuse programm, mille raames oli plaanitud välja kuulutada 3 teadus- ja 2 innovatsioonikonkurssi.

2015. aasta alguses sõlmiti lepingud teisel teaduskonkursil „Sustainable Ecosystem Services“ edukaks osutunud grandihoidjatega. Lepingud sõlmiti 5 teadlaste grupiga, kes esindavad 4 teadusprojekti:

Dr. Robert Aps, Tartu Ülikool, STORMWINDS

Dr. Kristjan Tabri, Tallinna Tehnikaülikool, STORMWINDS

Dr. Kaja Peterson, Säästva Eesti Instituut, GO4BALTIC

Dr. Are Kont, Tallinna Ülikool, BaltCoast

Dr. Urmas Raudsepp, Tallinna Tehnikaülikool, SHEBA

Aktiivselt tegeleti jätkuprogrammi BONUS 2 taotluse kirjutamisega.

30. septembril allkirjastas Haridus- ja teadusminister poliitilise toetuskirja BONUS 2 jätkamiseks. 7. oktoobril allkirjastas ETAg dokumendi, millega võttis kohustuse rahastada BONUS jätkuprogrammi aastatel 2018-2023 ühe miljoni euroga. Haridus- ja teadusminister Jürgen Ligi esitas 11. novembril 2015 BONUS 2 taotluse Euroopa Komisjonile. Uue programmi kestvus on 2018-2023. Praeguse seisuga osaleb 11 maad.

9. novembril kuulutati välja viimane teadus- ja innovatsioonikonkurss. Tegemist on tegelikult ühise konkursiga, mille ühine teema on „Blue Baltic“ ning kogueelarve 30 milj. eurot. Avati kokku 10 alamteemat ning need teemad jagati 2 gruppi – teadus ja innovatsiooniteemad. Konkursil osaleb innovatsiooniteemade rahastajana ka Keskkonnainvesteeringute Keskus ning teemat 3.5 “Teema 1” grupist rahastab Maaeluministeerium.

* **ERA-NET Pluss ja ERA-NET Cofund**

ETAg osales 13 ERA-NET Pluss ja ERA-NET Cofund konsortsiumis, neist üheteistkümnes selgusid edukad osalejad. Kokku osales üheteistkümne konkursi taotlusvoorudes 142 Eesti taotlejat, neist 12 koordinaatorina. Seisuga 01.01.2016 on teada kümne konkursi tulemused (puuduvad HERA andmed), edukaid osalejaid on 17, neist 5 koordinaatorina.

**Tabel 2. ERA-NET konkursside tulemused 2015. a.**

|  |  |  |  |  |  |
| --- | --- | --- | --- | --- | --- |
|  | **Taotlusi** |  | **Edukaid** |  |  |
| **Konkurss** | **Taotlejaid** | **Koordinaa­toreid** | **Edukaid** | **Koordinaa­­-toreid** | **Edukus (%)** |
| ERA-NET RUS + | 25 | 7 | 9 | 4 | 36 |
| Norface + (2 astmeline) | 23 | 0 | 1 | 0 | 4,35 |
| ERA-CAPS | 6 | 0 | 0 | 0 | 0 |
| M-ERA NET 2014 | 4 | 2 | 0 | 0 | 0 |
| M-ERA NET 2015 | 5 | 2 | 1 | 0 | 20 |
| ERASysAPP | 1 | 1 | 1 | 1 | 100 |
| Inno Indigo Water | 5 | 0 | 2 | 0 | 40 |
| Inno Indigo Diagnostics | 8 | 0 | 1 | 0 | 12,5 |
| TRANSCAN | 4 | 0 | 2 | 0 | 50 |
| Water Works (2 astmeline) | 8 | 0 | 1 | 0 | 12,5 |
| HERA (2 astmeline) | 53 | 0 | 1 | 0 |  1,9 |
| **Kokku** | **142** | **12** | **19** | **5** | **13,38** |

Meeldiv on see, et aktiivselt ning edukalt osaleti rahvusvahelist koostööd toetavates ERA-NET-ides (Venemaa ja India suunaline).

ETAg ülesanded konsortsiumites: osaleda konkursi teemade valikul, määrata liikmed juhtkomiteesse ning hindamispaneeli, korraldada taotlejate informeerimine ning konsulteerimine, viia läbi taotluste esmane kontroll, osaleda rahastavate organisatsioonide koosolekutel, kus otsustatakse rahastatavate projektide lõplik pingerida.

**Lähemalt konkurssidest:**

* **ERA-CVD**

ERA-NET Cofund projekti ERA-CVD eesmärgiks on viia riiklikel tasemetel olev teadustöö läbi ühiskonkursside rahvusvahelisele tasemele. 1. oktoobril tegutsema hakanud uues, kardiovaskulaarsete haiguste teemalises projektis, ERA-CVD, osaleb 23 teadust rahastavat organisatsiooni 18 maalt, sealhulgas ka Eesti Teadusagentuur.

Aasta jooksul on käinud ettevalmistused projekti alustamiseks.

10. detsembril tehti projekti vastvalminud kodulehel (http://www.era-cvd.eu/) eelteade uue aasta alguses avatava esimese ühiskonkursi kohta. Eelteade avaldati ka ETAg-i kodulehel.

Väljapakutud 6 esimese ühiskonkursi teemade hulgast valisid projektis osalevad partnerid välja kaks teemat, millest üks saab olema cofund ühikonkursi teema ning teine arvatavasti teise konkursi teema. Cofund konkursi teemaks valiti teema „Heart Failure“.

Esitati kandidaat teaduslikku nõuandvasse kogusse (Scientific Advisory Board).

Soovitati hindajaid ühiskonkursi taotlustele.

* **ERASysAPP**

ERASysAPP on süsteemibioloogia teemaline ERA-Net projekt, mille kestvus oli 3 aastat - 1.01.2013-31.12.2015.

Projekti raames korraldati kaks ühiskonkurssi. ETAg osales teisel ühiskonkursil.

II ühiskonkursil sai rahastuse üks eesti koordinaatoriga projekt – Prof. Raivo Vilu projekt LEANPROT. Kolmepoolne leping projekti rahastamiseks on allkirjastatud.

Osaleti juhtkomitee ja juhatuse koosolekutel ning projekti raames korraldatud seminaridel.

* **HERA JRP UP**

ERA-NEt Co-fund projekt „HERA JRP Uses of the Past“ algas 1. detsembril 2014. 2015 aasta esimesel poolel (19.01-09.04.15) oli avatud ühiskonkursi eeltaotluste voor. Kokku esitati 605 eeltaotlust, neist 53 Eestist. Peale hindamist pääses lõpptaotluste vooru 100 taotlust, neist 11 eestlaste osalusega ja neist omakorda üks Eesti koordinaatoriga taotlus. Lõpptaotluste esitamise tähtaeg oli 8. oktoober. Enne eeltaotluste ja lõpptaotluste esitamise tähtaega tegeleti aktiivselt taotlejate nõustamisega.

Iga rahastav organisatsioon pidi soovitama taotlustele hindajaid. ETAg pidi otsima 12 taotlusele a´4 hindajat.

* **ERA-CAPS**

Molekulaarse taimeteaduste ERA-NET ERA-CAPS peamiseks eesmärgiks oli läbi ühiskonkursside kõrgetasemelise molekulaarse taimeteaduse rahastamine. Projekti raames viidi läbi 2 ühiskonkurssi. ETAg osales teisel ühiskonkursil, kuid kahjuks ükski Eesti teadlaste rühm rahastamiseni ei jõudnud.

Algselt oli projekti pikkuseks planeeritud 36 kuud, kuid 2014 aasta alguses aktsepteeris Euroopa Komisjon projekti pikenduse taotluse. Tänu sellele, et projekt oli täidetud vastavalt ettenähtud plaanile väga edukalt, otsustati ERA-CAPS projekti pikendada 6 kuud ning uueks projekti lõpuks sai 31. mai 2015.

2015. aasta juuni-juuli kuus koostati ja esitati nii sisuline kui finantsaruanne koordinaatorile.

23. oktoobril 2015 kiitis Euroopa Komisjon projekti aruanded heaks.

**- M-ERA.NET**

Võrgustiku töökirjelduse elluviimine vastavalt tööpakettide liidrite poolt püstitatud erinevatele ülesannetele. Ühiskonkursile esitatud eesti teadlaste osalusega projektide läbivaatamine ja vastavuse kinnitamine. Taotlejate nõustamine.

Osalemine: Töögrupi koosolekul ja konverentsil.

* **ERA-NET Cofund Biodiversa3**

Ühiskonkursile esitatud eesti teadlaste osalusega projektide läbivaatamine ja vastavuse kinnitamine. Taotlejate nõustamine. Hindamiskomitee esimehe ja eseesimehe kandidaatide ning liikmete esitamine. Retsensentide otsimine.

Osalemine: Ühiskonkursi juhtkomiteede koosolekutel.

* **ERA-NET Cofund Biodiversa2**

2011 aasta ühiskonkursi sekretariaadina tegutsemine. Pikendust taotlevate projektide avalduste manatlemine.

* **ERA-NET Cofund WaterWorks 2014**

Ühiskonkursile esitatud eesti teadlaste osalusega projektide läbivaatamine ja vastavuse kinnitamine. Taotlejate nõustamine. Hindamiskomitee esimehe ja eseesimehe kandidaatide ning liikmete esitamine. Retsensentide otsimine.

Osalemine: lisategevuste algatamise koosolekutel.

* **NORFACE WSF**

Võrgustiku töökirjelduse elluviimine vastavalt koordinaatori poolt püstitatud erinevatele ülesannetele. Uue taotlusvooru ettevalmistamine: teemad, rahastamismudelid, koordineerimine.

Osalemine: NORFACE nõukogu ja juhtkonna koosolek. HERA / NORFACE / T-AP „valorisation“ ühiskoosolek.

* **TRANSCAN**

Esimene taotlusvoor oli avatud 16.03.-30.11.2015, Eestist osales 14 taotlejat. Edukaks osutus neist üks – HansaBiomed OÜ (€50000). 14. detsembris avanes teine taotlusvoor. ETAg osaleb seal Mobilitas Pluss vahenditega.

* **INNO-INDIGO**

13. aprillil avanes India ja Euroopa Liidu rahastavate organisatsioonide ühiskonkurss teemal „Krooniliste mittenakkushaiguste diagnostika ja ravi“, konkursil osales 8 Eesti teadlaste rühma, edukaks osutus üks.

**- ERA-NET RUS Pluss**

**25. juunil 2014 avanes ERA-NET RUS Pluss teadusprojektide konkurss** järgmistel teemadel:

1. Nanotehnoloogia
2. Keskkond / kliimamuutused
3. Tervis
4. Sotsiaal-ja humanitaarteadused

**Konkurss** osutus teadlaste seas väga populaarseks, kaheksateistkümnest riigist pärit 866 teadlase poolt esitati kokku 208 projekti taotlust. Eesti teadlased esitasid kokku 29 taotlust, neist seitse koordinaatorina.

Valdkonniti jagunesid taotlused järgmiselt: **Nanotehnoloogia** - 291 taotlust, neist 8 Eestist, **Keskkond /** **kliimamuutused** - 186 taotlust, neist 8 Eestist, **Tervis** - 218 taotlust, neist 2 Eestist, **Sotsiaal-ja** **humanitaarteadused** – 165 taotlust, neist 11 Eestist. Edukad projektid selgusid juulis. Eesti oli üliedukas, rahastuse sai 9 projekti (3 nanotehnoloogia, 4 sotsiaal- ja humanitaarteaduste, 2 keskkonna konkursist).

* **Bilateraalsest koostööst.**

**- PARROT**

2014. aastal lõppes kaheaastane grandiperiood ning samas korraldati ka uus konkurss 2015-2016 aasta grandiperioodiks. Selline töökorraldus on kinnitatud Eesti-Prantsuse ühiskoosoleku otsusega. Seega olid põhiülesanneteks taotlusvooru korraldamine ning käimasoleva grandiperioodi töö korraldamine. Kuna sel aastal muudeti taotluste esitamise korda (taotlused peavad olema identsed, mis esitatakse hindamiseks prantsuse ja eesti poolele), siis tuli koostada uus taotlemise eeskiri ja taotluse vorm, mis mõlemad kinnitati vastastiku partnerite poolt, konkursi avanemise teadaande, taotlusvooru perioodil teadlaste päringutele vastamine ja nõustamine. Taotlusi laekus 16 kogusummale €331 670, sh ETAgilt €141 560, otsustati rahastada 6 taotlust.. Lõplik eelarve 2015-2016 a projektidele kujunes €94 800, millest ETAgi eelarve on €48 800.

Rahastati:

|  |  |
| --- | --- |
| Eduard FELDBACH | Tartu Ülikool |
| Ülo Mander | Tartu Ülikool |
| Alvo Aabloo | Tartu Ülikool |
| Maarja Grossberg | Tallinna Tehnikaülikool |
| Maarja Kruusmaa | Tallinna Tehnikaülikool |
| Jaan Pärn | Tartu Ülikool |

**BiKo**

Antud programm ei erine oma probleemidega teistest tõukefondidest rahastatavatest programmidest. Põhiline probleem on partnerite hankelepingute puudumine reisibürooga ja sellest tulenevate või siis mittetulenevate sanktsioonide ootamine. BiKo probleemiks on ka suhteliselt suur eelarve, ja Taiwani teadlaste tagasihoidlik viibimine Eestis (maks planeeritud visiidi pikkus 56 päeva, tegelik keskmine visiidi pikkus 6). Eestlased on võimalust kenasti kasutanud: programmi eelarve reisideks on €13 635. 2015. aastaks valiti välja Eestist kolm taotlust, Taiwanist 3 taotlust.

Eesti grandisaajad:

|  |  |
| --- | --- |
| Tiit Kutser | Tartu Ülikool |
| Ülo Niinemets | Eesti Maaülikool |
| Yuh-Shuh Wang | Tartu Ülikool |

**JSPS**

2015. aastal kasutas Jaapani koostöö võimalust Erkki Karo Tallinna Tehnikaülikoolist.

**NordForsk**

4.02.2015 lõppes taotluste esitamine NordForsk programmi “Nordic Programme on Health and Welfare” Põhjamaade-Balti ühiskonkursile “Joint Nordic-Baltic Call on user-driven innovation within health and welfare”. Taotlusi said esitada vaid ühiskonkurssi rahastavate maade Rootsi, Islandi, Leedu ja Eesti töörühmad ülikoolidest ja teadusasutustest. Konsortsiumites osaleda võivad töörühmad ka teistest Põhjamaade ning Balti riikidest ja ka erasektorist. Konkursi administraator NordForsk aktsepteeris 34 taotlust, sealhulgas Eestist 12, Rootsist 11, Leedust 8 ja Islandilt 3. Eestist konkursile esitatud taotlused jagunevad järgmiselt: TÜ 8, EMÜ 2, TLÜ 1, Protobios 1. Lisaks on Eestist kaasatud erinevates taotlustes partnerina (uurimisrühmade liidrina) 25 teadlast kokku 22-s taotluses (üldse on esitatud 8 taotlust Eesti osaluseta). Eeskirja kohaselt kuulub rahastamisele 2-4 projekti kestusega 2-3 aastat. Otsustati rahastada 2 projekti, ühegi konsortsiumisse Eesti ei kuulunud. Kuna tegemist oli *common pot* konkursiga, peab ETAg NordForskile üle kandma €100 000 kahe aasta jooksul. Esimene osamaks on üle kantud.

**Mõõdik**: ühinetakse vähemalt kahe uue välisteaduskoostöö algatustega (BONUS, ERA – NET, bilateraalsed lepped jms) aastas

* 2015. aastal ühineti TRANSCAN, ERA-CVD ERA-NET Cofund-iga